מבצע עופרת יצוקה
טקטיקה בעופרת יצוקה > צה"ל

| מפקדי צה"ל במבצע עופרת יצוקה> תפקיד | מפקדי צה"ל במבצע עופרת יצוקה> שם | מפקדי צה"ל במבצע עופרת יצוקה>  | מפקדי צה"ל במבצע עופרת יצוקה>  |
| --- | --- | --- | --- |
|  ראש ממשלת ישראל | אהוד אולמרט |  |  |
|  שר הביטחון | אהוד ברק |  |  |
|  ראש המטה הכללי | רב-אלוף גבי אשכנזי |  |  |
|  סגן הרמטכ"ל | אלוף דן הראל |  |  |
|  ראש אגף המודיעין | אלוף עמוס ידלין |  |  |
|  ראש אגף התכנון | אלוף אמיר אשל |  |  |
|  ראש אגף מבצעים | אלוף טל רוסו |  |  |
|  ראש אגף תקשוב | אלוף עמי שפרן |  |  |
|  ראש אגף הטכנולוגיה והלוגיסטיקה | אלוף דן ביטון |  |  |
|  מפקד חיל האוויר | אלוף עידו נחושתן |  |  |
|  מפקד חיל הים | אלוף אלי (צ'ייני) מרום |  |  |
|  אלוף פיקוד הצפון | אלוף גדי איזנקוט |  |  |
|  אלוף פיקוד מרכז | אלוף גדי שמני |  |  |
|  אלוף פיקוד הדרום | אלוף יואב גלנט |  |  |
|  קצין חי״ר וצנחנים ראשי | תא״ל  יוסי בכר |  |  |
|  קצין שריון ראשי | תא״ל אגאי יחזקאל |  |  |
|  ראש אגף כוח אדם | אלוף אבי זמיר |  |  |
| ראש מחלקת ההדרכה | תא״ל אלי רייטר |  |  |
| מפקד המכללה הבין-זרועית לפיקוד ולמטה | תא״ל אבי אשכנזי |  |  |
| מפקד המכללה לביטחון לאומי | אלוף גרשון הכהן |  |  |
|  מפקד זרוע היבשה | אלוף אבי מזרחי |  |  |
|  מפקד עוצבת הפלדה | תא"ל עוזי מוסקוביץ' |  |  |
|  מפקד עוצבת געש | תא"ל סמי תורג'מן |  |  |
|  מפקד אוגדת עזה | תא"ל איל איזנברג |  |  |
|  קצין תותחנים ראשי | תא"ל מישל בן ברוך |  |  |
|  קצין הנדסה ראשי | תא"ל משה שלי |  |  |
בשלב הראשון של המבצע ומאוחר יותר לכל אורכו, הסתמך צה"ל על הפצצה מהאוויר בידי מטוסי קרב ושימוש במסוקי קרב כדי לפגוע בחוליות טרור ולבצע סיכולים ממוקדים בבכירי חמאס. רוב ההפצצות נעשו תוך שימוש בפצצות חכמות כדי להגביר את דיוק הפגיעות במטרה והקטנת הסיכוי לפגיעה בבלתי מעורבים. כלי טיס בלתי מאוישים הופעלו באופן נרחב, בעיקר למשימות תצפית ומודיעין צבאי.
כדי להפחית נפגעים אזרחיים הפעיל צה"ל נוהל שנקרא "הקש בגג". תושביו של בית שעמד להיות מופצץ הוזהרו בשיחת טלפון ונקראו להתפנות, ולעיתים האזהרה באה בדמות פצצה קטנה שפגעה בגג. דוח גולדסטון מצא את הנוהל כלא יעיל מספיק.
כדי להגן על כוחות צה"ל מפני מטעני חבלה ומלכודות, הפעיל צה"ל כוחות של חיל ההנדסה הקרבית באופן נרחב, והגדודים הסדירים וגדודי המילואים של החיל פוצלו למסגרות קטנות יותר על מנת לסייע לכוחות. לוחמי סילוק פצצות של יהל"ם הובילו את הכוחות וחשפו מטענים, וכאשר חששו לסכן לוחמים הפעילו צפע שריון או שלחו דחפורי D9R משוריינים שיפתחו צירים, ינקו מטעני חבלה ויהרסו בתים ממולכדים. במבצע הופעלו גם דחפורי D9N "רעם השחר" לא מאוישים.
כדי לחפות על לוחמי חיל הרגלים נעשה שימוש בטנקים ומסוקי קרב בסיוע הפגזה ארטילרית של חיל התותחנים וירי מרגמות. במבצע נעשה שימוש במרגמת קשת, מרגמה 120 מ"מ נשלטת מחשב המותקנת על גבי נגמ"ש M113. מרגמה זו נחשבת למדויקת, אך במספר תקריות החטיאה את המטרה ופגעה באזרחים.
כוחות חילוץ והצלה של פיקוד העורף השתתפו כצוותי פריצה וכוחות חילוץ תחת אש.
במהלך הלחימה הוכנסו מספר אמצעי לחימה לשימוש לראשונה במהלך המבצע, ביניהם:
מטאדור – מפצח האגוזים – רקטת כתף נגד מבנים
נמ"ר – נגמ"ש מרכבה
מזל"ט רוכב שמיים
מצלמת איי-בול לסריקת מבנים
רובוט איי-דרייב לסריקת מבנים ומנהרות
רובה צלפים H-S Precision Pro Series 2000 HTR
מערכת לאיתור ירי נק"ל – "מאמין קל"
ר"ז (מכ"ם)
צה"ל השתמש בפגזי זרחן לבן על מנת למסך את הכוחות ולהגן עליהם מפני תקיפות בידי הפלסטינים. שימוש זה עורר מחלוקת בדעת הקהל העולמית ונטען נגדו שהוא איננו חוקי. ארגון משמר זכויות האדם (HRW) פרסם דו"ח בשם Rain of Fire, Israel’s Unlawful Use of White Phosphorus in Gaza ובו קבע שהשימוש של צה"ל בזרחן לבן היה לא חוקי. כמו כן נטען שלפחות 50 פלסטינים אושפזו עקב כוויות שנגרמו מזרחן לבן. דונטלה רוברה, חוקרת של אמנסטי אינטרנשיונל בישראל ובשטחים, אמרה שצה"ל השתמש בפצצות זרחן באופן נרחב וחסר הבחנה באזורים מאוכלסים, למרות ראיות לנזק שזה גרם לאזרחים, ולכן זהו פשע מלחמה. צוות הבדיקה של האו"ם בנושא העימות בעזה קיבל את הטענה ששימוש בפצצות זרחן איננו מנוגד לחוק הבין-לאומי אך מצא שצה"ל השתמש בפצצות אלה באופן שיטתי וחסר אחריות באזורים בנויים. הדוח המליץ להוציא אל מחוץ לחוק את השימוש בפצצות זרחן לצורכי מיסוך. מנגד, אנשי צבא בישראל ומחוצה לה טענו ששימוש בפצצות זרחן למיסוך והגנה על הלוחמים הוא נוהג נפוץ ומקובל, ושלעיתים חוסר שימוש בו (למשל כאשר צריך לחלץ פצועים תחת אש) הוא הפקרת הלוחמים.
לאחר תום המבצע הוחלט בצה"ל להפסיק להשתמש בפצצות המכילות זרחן, גם לצורכי מיסוך עשן, ובמקום זאת יפותחו יכולות מיסוך שאינן מכילות את החומר השנוי במחלוקת.
כמו כן הואשם צה"ל בשימוש בפצצות מסוג Dense Inert Metal Explosive, הגורמות להרעלה ופציעות קשות במיוחד לנפגעים מהן.
צה"ל הואשם על ידי ארגוני זכויות אדם בשימוש לא-מידתי בכוח ופגיעה מכוונת באזרחים. להאשמות הצטרפו ארגון שוברים שתיקה. נטען שהשימוש של צה"ל בארטילריה ומרגמות בלב שטח מאוכלס הוא לא מידתי ומסכן אזרחים רבים. צוות הבדיקה של האו"ם בנושא העימות בעזה כתב בדוח שצה"ל תקף במכוון אזרחים והפעיל כוח לא-מידתי. מאוחר יותר, ריצ'רד גולדסטון, המחבר הראשי של הדוח, חזר בו מטענות אלה.